Rikunarita-ORG/Wikinium huggingface dataset:
# Counter-Strike

| Counter-Strike |
| --- |
|  |
| Disvolvo | Valve Corporation |
| Platformo | Microsoft Windows |
| Ĝenro | unuapersona pafludo |
|  |

**Counter-Strike** - prononco laŭ sistemo IFA [ˈkaʊntɚˈstraɪk] - estas serio de plur-ludantaj mi-perspektivaj pafaj videoludoj en kiuj teamoj de teroristoj batalas por fari terurajn agojn (ĵetado de bomboj, preno de ostaĝoj, atenco) dum kontraŭteroristoj provas malhelpi ĝin (bombo-maldanĝerigo, ostaĝosavo, eskortmisio). La serio komenciĝis sur la operaciumo Vindozo en 1999 per la publikigo de la unua ludo, *Counter-Strike*. Ĝi estis komence liberigita kiel modifo por la videoludo *Half-Life* kiu estis dizajnita de du programistoj antaŭ ol la rajtoj al la intelekta propraĵo estis akiritaj de la firmao *Valve*, la programistoj kaj produktistoj de Half-Life, kiu tiam turnis *Counter-Strike* al aparta videoluda produkto.

La origina ludo *Counter-Strike* estis sekvita de *Counter-Strike: Condition Zero*, evoluigita de la firmao *Turtle Rock Studios* kaj publikigita en marto 2004. Antaŭa versio de *Condition Zero* kiu estis evoluigita de la firmao *Ritual Entertainment* estis publikigita kune kun ĝi kiel *Condition Zero: Deleted Scenes*. Ok monatojn poste, la firmao *Valve* publikigis *Counter-Strike: Source*, refilmaĵon de la origina Counter-Strike kaj la unua en la serio kiu funkcias per la samjare kreita programilo *Source* de Valve. La kvara ludo en la ĉefserio, *Counter-Strike: Global Offensive*, estis publikigita de la firmao Valve en 2012 por la operaciumoj Vindozo, *OS X, Xbox 360* kaj *PlayStation 3*. La programevolua firmao *Hidden Path Entertainment*, kiu laboris pri *Counter-Strike: Source post-release*, helpis evoluigi la ludon kune kun la ĉefa firmao Valve.

Estis pluraj triapartaj kromproduktaj titoloj kreitaj precipe por aziaj merkatoj tra la jaroj. Tiuj inkludas la *Counter-Strike Online*-serion, *Counter-Strike Neo* kaj *Counter-Strike Nexon: Studio*.
# Bajoneto

**Bajoneto** estas nepafa armilo, iaspeca tranĉilo aŭ pikilo. Ĝi estas destinita por aldona muntado sur fino de pafilo laŭlonge. Per pafilo kun bajoneto eblas piki en proksima batalo.

## Vidu ankaŭ

* Bajoneta kunigo
* Bajoneta ŝpato

## Eksteraj ligiloj

* US20040079017A1 - Knife/bayonet device including rapid attachment, shoot through bayonet unit
# Mitraleto

| Mitraleto |
| --- |
|  |
| **firearm family (en)**  |
| **Dum** | nekonata - nekonata/nuntempe |
|  |

**Mitraleto** estas malpeza mitralo, kiu pafas malgrandajn (pistolajn) kuglojn kaj porteblas per unu soldato (soldato eĉ povas pafi dum kuro).

Nune oni uzas anstataŭe la armilan specon, kies nomo estas "assault rifle" (StG 44, AK-47, M16, ktp.)

## Ekzemploj

* germana MP 38 (MP 40)
* soveta PPŜ 41
* israela Uzi ktp.
# Soveta armeo

| Soveta armeo |
| --- |
|  |
|  |
| **terarmeo**  |
| Komenco | 1946 vd |
| Fino | 25-a de decembro 1993 vd |
| Antaŭe | Ruĝa Armeo vd |
| Lando*j* | Soveta Unio vd |
| Sidejo | Moskvo |
|

| [Montri]  Partoj |
| --- |
|  | Soviet Ground Forces (en)  Sovetaj Aerfortoj Soviet Air Defence Forces (en)  Soviet Strategic Rocket Forces (en)   vd |

 |
|  |

**Soveta armeo** (ruse *Советская Армия*) estis oficiala nomo por soldataj fortoj de Sovetunio post la jaro 1946. Soveta armeo estiĝis per alinomigo kaj ampleksa reorganizo de Ruĝa Armeo. Spite al disfalo de USSR en la jaro 1991 ekzistis la sovetaj armitaj fortoj fakte ĝis fino de la jaro 1993, nome en aspekto de Unuiĝintaj armitaj fortoj de KSŜ, kvankam formale ili ĉesis ekzisti la 14-an de februaro 1992. Al la 7-a de majo 1992 en la vicoj de Unuiĝintaj armitaj fortoj de KSŜ troviĝis 2 822 000 viroj kaj virinoj.

Insigno de soldataro kaj suboficiroj de Soveta armeo
# Japana imperia armeo

| Japana imperia armeo |
| --- |
|  |
|  |
| **terarmeo**  |
| Komenco | 1868 vd |
| Fino | 3-a de majo 1947 vd |
| Lando*j* | Japana Imperio vd |
| **Filioj** | Field Railroad Proposal Department (en)  (1904–1907)  vd |
|  |

Japana krozoŝipo *Ĉikuma* sub atako la 5an de Novembro 1943.
La **japana imperia armeo** (japane 大日本帝國陸軍, Dai-Nippon Teikoku Rikugun, armeo de la imperio granda Japanio) estis la oficiala armeo de Japanio inter 1867 kaj 1945. Ĝi estis estrita de la *imperia stabo* kaj la militministerio de Japanio.

## Bataloj

* Kampanjo de Nov-Gvineo
* Kampanjo de Salomonoj

* Aviadilatakoj kontraŭ Rabaul (1943)
* Batalo ĉe insulo Rennell
* Batalo ĉe insulo Savo
* Batalo ĉe insuloj Santa Cruz
* Batalo ĉe kabo Espero
* Batalo ĉe Kabo Sankta Georgo
* Batalo ĉe Komandorski-insularo
* Batalo ĉe Tassafaronga
* Batalo de Guadalcanal
* Batalo de Iwo Jima
* Batalo de Kolombangara
* Batalo de Lejtea Golfo
* Batalo de Lejteo
* Batalo de Midway
* Batalo de Orientaj Salomonoj
* Batalo de Vella Lavella
* Batalo en Badunga markolo
* Batalo en Bismarka Maro
* Batalo en Golfo de Imperiestrino Auguste
* Batalo en golfo Kula
* Batalo en Java Maro
* Dua batalo en Java Maro
* Batalo en Korala Maro
* Batalo en Makasara markolo
* Batalo en Sunda markolo
* Bombado de Darvino
* Marbatalo de Vella Lavella
* Pacifika Fronto

## Vidu ankaŭ

* Batalo de Ĉangŝa
* Dua Mondmilito
* Japanaj militkrimoj
* Komfortulinoj
* Showa

## Bibliografio

* John Toland, *Rising Sun: The Decline and Fall of the Japanese Empire 1936–1945*.

## Eksteraj ligiloj

* La japana armeo dum la 2-a mondmilito (france)
# Artilerio

**Artilerio** estas konsistero de armeo, ekipita ĉefe per kanonoj aŭ ankaŭ per raketoj.

Artilerio aperis kun veno de pli pezaj pafarmiloj. Rilate al specifo de ilia priservo, transporto kaj efiko, artilerianoj baldaŭ membriĝis kiel memstara armea konsistero. Artilerio kutime agadas nur kiel subteno de ceteraj armeaj konsisteroj.

## Artileria baterio

Artileria baterio estas artileria grupo (roto), konsistanta el kelkaj kanonoj, la koncernaj veturiloj kaj la (100-200) soldatoj ilin servantaj.

## Vidu ankaŭ

* Artileria fuortaro
* Artileria fuorto
* Artileria videoludo

## Bildaro

*
*
*
# Usona marinfanteria korpuso

| Usona marinfanteria korpuso |
| --- |
|  |
|  |
|  |
| **marista infanterio**  |
| Komenco | 11-a de julio 1798 vd |
| Lando*j* | Usono vd |
| Sidejo | Marine Corps Base Quantico |
| **Moto** | Semper Fidelis |
| **Fondinto*j | Samuel Nicholas vd |
| **Posedatoj** | Marine Corps Base Quantico (en)   vd |
|

| [Montri]  Premioj |
| --- |
|  | * (15-a de marto 1945)  Akademia Premio por la Plej Bona Mallonga Dokumenta Filmo, kialo de la premio With the Marines at Tarawa (en)
* Republic of Korea Presidential Unit Citation (en)
* Gallantry Cross (en)
* Civil Actions Medal (en)
* Philippine Republic Presidential Unit Citation (en)
* Valorous Unit Award (en)
* Meritorious Unit Commendation (en)
* Navy Unit Commendation (en)
* Joint Meritorious Unit Award (en)

vd |

 |
| Retejo | Oficiala retejo |
|  |

*Aglo, globo kaj ankro* Blazono de United States Marine Corps. EGA - Eagle, Globe and Anchor
Ikona foto de soldato de la usona marinfanteria korpuso, en Da Nang, la 3-an de aŭgusto 1965.
La **Usona marinfanteria korpuso** (angle **United States Marine Corps (USMC)**) estas marista infanterio de la Usona armeo. Laŭ indiko el la jaro 2005 ĝi konsistiĝas el 172 000 enservaj soldatoj kaj 40 000 rezervistoj.

Ne nur infanterio por elŝipiĝa operaco, sed kiel ĉefa batalservo de usonaj militfortoj, la USMC havas unu el la plej fortaj militservo en la mondo. USMC partoprenis en Dua Mondmilito, Korea Milito, Vjetnama milito, Golfa Milito, Afgana milito kaj Iraka Milito.

## Unuoj

* Regimento de marsoldataj rabatakantoj

## Vidu ankaŭ

* Usona armeo
* Usona mararmeo (USN)
# Kaŝpafisto

**Kaŝpafisto** (aŭ *cel-pafisto*, *snajpero*) estas altkvalite trejnita *precizpafisto* kiu kaŝas sin proksime al la kontraŭuloj kaj pafas sur ilin el sia kaŝejo. Kaŝpafisto pafas de distanco de 90 ĝis 2500 metroj, plej ofte de distanco de 600 ĝis 800 metroj.

**Precizpafisto** estas ajna pafisto, kiu pafas per precizpafilo, do per aparta speco de pafilo taŭga por precize trafi la celon, ekzemple cellorna pafilo.

## Notoj
# Pafilisto

Verdjaka pafisto de la Brita Armeo celanta fusilon de tipo Baker rifle, ĉ. 1803
**Pafilisto** estas speco de soldato en malpezaj infanteriaj unuoj nomataj *pafilistoj* (angle Riflemen). Ĉi tiu speco de unuo komencis aperi en diversaj formoj en eŭropaj armeoj dum la 18-a jarcento kun la disvolviĝo de la fusilo, kiu havis pli grandan precizecon kaj atingon, postulis pli grandan lertecon por funkciigi kaj ĝia reŝarga tempo estis pli longa ol tiu de la muskedo.

Dum la 19-a jarcento, kiam la teknologio de manpafiloj disvolviĝis, same disvolviĝis bataltaktikoj kaj pafforto, tiel ke la unikeco de la pafilisto iom post iom malkreskis sur la batalkampo. Tamen, hodiaŭ kelkaj unuoj kun heredaĵo kiel pafilistoj pluvivas, kaj la uzo de la termino "pafilisto" disetendiĝis por priskribi regulan infanterion kaj eĉ specon de rango aŭ stadio de armea/milita trejnado.

## Vidu ankaŭ

* Malpeza infanterio
# M1 Garand

|  |
| --- |
| **Rifle, .30 Caliber, M1** |
|  |
| M1 Garand |
| **firearm model** |
| **duonaŭtomata fusilo** |
| **Bazaj informoj** |
| Lando |  Usono |
| Speco | Memŝarga pafarmilo |
| **Historio** |
| Produktita | ĉ. 4 500 000 ekz. |
| **Teknikaj datenoj** |
| Kalibro | 7,62 mm |
| Kartoĉo | Kartoĉo .30-06 Springfield (7,62 x 63 mm) |
| Magazeno | daŭra, 8 kart. |
| **Dimensioj** |
| Longeco de paftubo | 613 mm |
| **Pezo** |
| armilo | 4,32 kg |
| **Aliaj** |
| Rapideco de komenca ekpafo | 825 m/s |
|  |

La **M1 Garand** (pli formale la **United States Rifle, Caliber .30, M1**) estis la unua duon-aŭtomata fusilo kiu fariĝis la norma infanteria fusilo de Usono. Ĝi oficiale anstataŭigis la Springfield 1903 fusilon kiel la norma fusilo en 1936, ĝis oficiala anstataŭigo per la M14, kiu estis derivita de ĝi, en 1957. Ĝi estis multuzata en la Dua mondmilito, Korea Milito, kaj limigita en la Vjetnama milito. Antaŭ ĉio ĝi estis uzata de Usono, sed ankaŭ de kelkaj aliaj landoj kiel Nederlando.

## Bildoj

*
*
*

## Vidu ankaŭ

* Filmo Desierto
# Barikado

Pola barikado dum la Ribelo de Varsovio.
Pentraĵo de barikado sur Strato Soufflot (kun la Pariza Panteono malantaŭe), Parizo, Junio 1848. De Horace Vernet.
Barikado de tempo de la Pariza Komunumo, 18-a de marto 1871.
Inter la materialoj ofte uzitaj por barikad-konstruado estas sanblosakoj, trotuaro kaj grandaj veturiloj.
Argila barikado dum la Ribelo de Varsovio.
Barikado starigita ĉe Alĝero en 1960.
Tramo kiel parto de barikado.
Improvizita barikado el trajnaj motoroj.
**Barikado**, (france **Barricade**), estas neorgazita mureto, fakte improvizita baro, farita de aĵoj facile trovitaj sur strato, ĉefe uzata en sociaj ribeloj kaj stratbataloj kaj celas neŭtraligi, kontroli aŭ malebligi la transiron de transporto kaj armitaj fortoj sur aparta itinero. Nur estas unu eta transigeblo, por ke nur unu persono samtempe povu transigi ĝin.

Ĉi-tiuj barikadoj celas malhelpi la transigon de organizitaj armeoj. Oni konstruas barikadojn el konstrua rubo, brikoj, sakoj kun sablo, arboj, mebloj, bareloj, vinbareloj (alinome "barikoj"), kestoj, betonblokoj, pecoj de vehikloj ktp. Oni uzas barikadojn dum ribeloj, samkiel dum urba lukto kontraŭ ekstera malamiko.

La unua historia uzo de barikadoj dum socia ribelo okazis en Parizo la 12-an de majo, 1588, je la tago poste konata kiel la "Tago de Barikadoj" (france Journée des baricades). Dum ĉi tiuj eventoj, ribeluloj el Parizo sukcesis forpeli reĝon Henriko la 3-a el la urbo, lasante ĝin en la manojn de la katolika ligo. Ĉi-okaze oni uzis ĉarojn, arbojn kaj barelojn (kiuj donis sian nomon en la franca; bareloj nomiĝis *barriques*), por malebligi ke la Svisa Gvardio kaj aliaj fortoj lojalaj al la reĝo venu al lia helpo.

Laŭ Francisko Azorín **barikado** estas *Improvizita baraĵdo kontraŭ atako; stratbarilo.* Kaj li indikas etimologion el lartina *barrillus* (barelo).

La unuaj barikadoj aperis en mezepoka Francio. La vorto "barikado" originas de *barrique* ([barík], franca nomo de vinbareloj el Bordozo). Barikado ankaŭ estas simbolo de ribelo, kiel la nigra flago.

**Jomo** kantis *Al la barikadoj*, kanzono tradukita de la hispanlingva kanzono *A las barricadas*, fama kanto de la Hispana Enlanda Milito.

## Vidu ankaŭ

* Vinbarelo

## Notoj
# Bunkro

bunkro de la nazi-germana armeo *Wehrmacht* el la Dua Mondmilito en Søndervig, Danujo
bunkro de la sama armeo kaj tempo kun kanono en Longues-sur-Mer, Normandio, Francujo
**Bunkro** estas armea esprimo por fortikitaj, protektitaj konstruaĵoj, kiuj ŝirmu interne troviĝantajn homojn de danĝero, kaj de rekta atako per armiloj kiel bomboj aŭ misiloj, kaj de nerekta minaco per danĝeraj substancoj kiel ĥemiaĵoj aŭ radiaktiveco. Bunkroj aparte konstruiĝis kaj uziĝis dum la 20-a jarcento, plej intence antaŭ, dum kaj post la Dua Mondmilito, kaj unuavice havis la celon protekti la soldatojn defendantajn certan teritorion de kontraŭaj, konkerantaj armeaj unuoj, kaj aliflanke ankaŭ havi iujn truojn por permesi al la enbunkraj soldatoj pafadon eksteren al la atakanta armeo. Duavice bunkroj ankaŭ konstruiĝis kiel protektejoj por armeaj veturiloj kiel submarŝipoj aŭ ĉasaviadiloj, kiel armeaj komandejoj aŭ kiel protektejoj por nearmeaj, civilaj civitanoj. Kutime bunkroj estas konstruitaj el betono kaj ŝtalo, multfoje parte subtere aŭ parte en rokoj, sed ankaŭ armeaj konstruaĵoj plene boritajn en naturajn rokojn estas nomataj bunkroj.

Kadre de la Dua Mondmilito, aparte la nazi-germana armeo *Wehrmacht* konstruis multajn bunkrojn, precipe kadre de la tiel nomata "Atlantikwall" aŭ "atlantika digo", konstruita inter la jaroj 1942 kaj 1944 laŭlonge de la okcidentaj respektive nordaj marbordoj de Nazia Germanujo kaj la nazie okupitaj ŝtatoj Francujo, Belgujo, Nederlando, Danujo kaj Norvegujo. Sed ankaŭ kadre de la (nur parte realigita) "Vallo Alpino" aŭ "alpa digo" de Faŝisma Italujo, konstruita inter la 1920-aj jaroj kaj 1942, la Maginot-linio de Francujo konstruita inter 1930 kaj 1934, kaj la ĉeĥoslovakaj antaŭmilitaj fortikaĵoj, planitaj kaj konstruitaj inter 1934 kaj 1938, troveblas multaj bunkroj. La armedefenda sistemo de Svisujo ĝis la nuntempo grandparte baziĝas je bunkraj konstruaĵoj.

## Vidu ankaŭ

* Fortikaĵoj en Eŭropo
* Arbaro Mastenbos

## Eksteraj ligiloj

* Roland ROTSAERT: BELGIO: Bunkro remalkovrita Monato (gazeto) (2010/3 p.16)
# Kontraŭtanka fusilo

soveta kontraŭtanka fusilo
**Kontraŭtanka fusilo** aŭ **kirasrompa fusilo** estis la unua respondo al apero de tankoj, la kirasitaj armilaj veturiloj, dum la unua mondmilito. Tiutempe la tanko havis relative maldikan kirasadon, kies trarompon helpis la kontraŭtanka fusilo kun konvena pafaĵo. Krom tio oni povis uzi kompreneble eĉ minojn kaj la artileriojn kontraŭ la tankoj kaj se iu soldato tiel kuraĝus iom elŝovi la kapon el tranĉeo kaj ĵeti grenadon kontraŭ tanko, tiu povus esti neniigita ankaŭ per tiu ĉi maniero.